The Joshua Tree

***The Joshua Tree*** je peti studijski album irskog rock sastava U2. Izdala ga je kuća Island Records 1987. godine. Kao kontrast eksperimentiranju s ambijentom u prethodnom albumu, *[[The Unforgettable Fire]]* (iz 1984.), U2 su tražili snažniji zvuk unutar granica konvencionalne strukture pjesama u albumu "The Joshua Tree". Na album su utjecale američka i irska folklorna glazba. Kroz socio-politički svjesne tekstove potkrijepljene duhovnim slikama, *The Joshua Tree* naglašava kontrast bendove antipatije prema "stvarnoj Americi" i fascinacije "mitskom Amerikom".

Inspirirani iskustvima s turneje po Americi, američkom književnošću i politikom, U2 su odabrali Ameriku kao temu albuma. Snimanje je počelo u siječnju/januaru 1986. u Irskoj, i to u dvije kuće kako bi se stvorila opuštena i kreativna atmosfera. Nekoliko događaja tijekom snimanja je utjecalo na svjesni ton albuma, uključujući bendovo sudjelovanje u humanitarnim koncertima A Conspiracy of Hope za Amnesty International, smrt člana koncertnog osoblja Grega Carrolla i Bonova putovanja u Središnju Ameriku. Snimanje je završeno u studenom/novembru 1986., a dodatna produkcija se nastavila do siječnja/januara 1987. Tijekom snimanja, U2 su tražili "filmsku" kvalitetu albuma, koja bi konkretno izazvala osjećaj smještaja u otvorene prostore SAD-a. Prikazali su to na slikama omota, gdje se članovi benda nalaze u američkim pustinjama.

*The Joshua Tree* je bio hvaljen od strane kritičara, popevši se na vrhove top ljestvica u 20 zemalja, i postao najbrže prodavani album u britanskoj historiji. Prema časopisu *[[Rolling Stone]]*, ovaj je album podigao bendov status "od heroja do superzvijezda". Iz njega su proizašli singlovi "With or Without You", "I Still Haven't Found What I'm Looking For" i "Where the Streets Have No Name", od čega su prva dva postala U2-ova jedina dva singla koja su u SAD-u došla na prvo mjesto. Album je nagrađen Grammy nagradama u kategorijama albuma godine i najbolje rock izvedbe dueta ili grupe s vokalom 1988. godine. Album je pratila The Joshua Tree turneja 1987. godine.

Album se često spominje u popisima najboljih albuma kritičara. *The Joshua Tree* je jedan od najbolje prodavanih albuma na svijetu s preko 25 milijuna prodanih primjeraka. U2 je obilježio 20. obljetnicu izlaska albuma remasteriranim izdanjem, a 30. obljetnicu turnejom i reizdanjem. Američka Kongresna biblioteka je album smatrala "kulturno, historijski ili estetski važnim" i razmotrila za čuvanje u Nacionalnom registru audiozapisa.

## Popis kompozicija

## Osoblje

**U2**
* Bono&nbsp;– glavni vokal, harmonika, gitara
* The Edge&nbsp;– gitara, prateći vokal, klavir
* Adam Clayton&nbsp;– bas gitara
* Larry Mullen Jr.&nbsp;– bubnjevi, perkusije

**Dodatni izvođači**
* Brian Eno&nbsp;– klavijature, DX7 programiranje, prateći vokal
* Daniel Lanois&nbsp;– tamburin, Omnichord, dodatna ritam gitara (broj 5), prateći vokal
* The Armin Family&nbsp;– gudaći instrumenti (broj 9)
* The Arklow Silver Band&nbsp;– limeni puhaći instrumenti (broj 6)
* Paul Barrett&nbsp;– aranžman limenih puhaćih instrumenata i dirigiranje

**Tehničko osoblje**
* Daniel Lanois&nbsp;– produkcija
* Brian Eno&nbsp;– produkcija
* Flood&nbsp;– snimanje
* Dave Meegan&nbsp;– dodatni inženjering
* Pat McCarthy&nbsp;– dodatni inženjering
* Steve Lillywhite&nbsp;– miksanje (brojevi 1, 3, 4 i 6)
* Mark Wallis&nbsp;– inženjering miksanja
* Mary Kettle&nbsp;– pomoćni inženjering miksanja
* Bob Doidge&nbsp;– snimanje gudaćih instrumenata
* Joe O'Herlihy&nbsp;– studijsko osoblje
* Des Broadberry&nbsp;– studijsko osoblje
* Tom Mullally&nbsp;– studijsko osoblje
* Tim Buckley&nbsp;– studijsko osoblje
* Marc Coleman&nbsp;– studijsko osoblje
* Mary Gough&nbsp;– studijsko osoblje
* Marion Smyth&nbsp;– studijsko osoblje
* Kirsty MacColl&nbsp;– sekvenciranje pjesama

## Izvori
**Napomene**



## Vanjske veze
*
*''The Joshua Tree'' na U2.com